Zuzana Hejnova
Zuzana Hejnova (čehu: Zuzana Hejnová; dzimusi 1986. gada 19. decembrī) ir čehu vieglatlēte, startē īsajā sprintā un garajā barjersprintā. Trīs reizes piedalījusies olimpiskajās spēlēs (2008, 2012, 2016). Vienmēr kvalificējusies finālam 400 m/b distancē, 2012. gadā Londonā izcīnījusi bronzas medaļu. Divas reizes kļuvusi par pasaules čempioni (2013, 2015). 2013. gadā tika atzīta par Eiropas gada vieglatlēti. Divas reizes (2013, 2015) atzīta par Čehijas gada labāko sportisti.